( 106 ) 
ne sont exécutées pour faulte de finances, et ceulx qui ont charge des 
finances s’excusent sur l’impossibilité et sur la faulte de non resouldre 
les affaires en temps, de sorte que, pour la diversité des consaulx et 
pour deppendre l’ung de l’execution de l’aultre sans ce que nul ait charge 
parfaite, demeurent les choses consultées sans nulles executions, et aussi 
voz affaires d’Estat pour faulte de non veoir les lectres qui viennent ne 
ovr la relation ne adviser sitôt sur la response se dilatent grandement, 
de sorte que aucunesfois se perdent les bonnes occasions; et aiant esgard 
que tous ces consaulx sont ainsi joincts et concertenez que tous tiennent 
participation des choses d’Estat et des finances, et que en vostre Conseil 
d’Estat avez conseillers tant du conseil des finances que de guerre et des 
Indes, semble que seroit bon ordonner que toutes consultes desdits con¬ 
saulx fussent premier baillées par escript à ceux de vostre Conseil d’Estat, 
pour les veoir; et ce que se pourra bonnement rejetter sans vous en 
rompre la teste ne vous travailler l’esperit, qu’ilz le facent; et ce où 
auroit difficulté ou deppendroit de vostre bon plesir, que les mesmes de 
v e Conseil d’Estat le consultent avec V. M., sans vous empescher en 
toutes audiences et tant de consultes diverses; et, à l’effect que dessus, 
semble que V. M. devroit ordonner une chambre de conseil au plus près 
de la vostre où se doyent ordinairement trouver chaque jour, à sept 
heures du matin durant l’hiver et six heures en esté, tous ceulx de 
vostre Conseil d’Estat, pour illecques journellement entendre et tous 
affaires que illecques seront proposées, soit en matière d’Estat, de 
guerre ou des finances ou des Indes, voir les lettres qui en surviendront, 
adviser des responces et despesches necessaires et faire rédiger par 
escript leur advis et deliberacion tellement que V. M. en sortissant de sa 
chambre puist incontinent entrer en celle du Conseil et ouyr briefvement 
tout ce que aura esté practiqué ce matin et en ordonner son bon plesir, 
que sera gaigner beaucop de temps et advancer beaucop les despesches 
et execucions des affaires, sans vous rompre la teste à ouyr toutes 
opinions; et quant aux consultes de la chambre et de ceulx d’Arragon, 
poura V. M. ou ordonner le semblable, qu’ilz le baillent par escript, ou 
les ouyr du moins une fois le mois, puisque ce sont la pluspart choses 
de mercedes; et que ce sera grand contentement à despescher bientost 
les poursuivans soit de ouctrovs ou des refus afin qu’ilz ne se consument 
en fraix par longue, poursuite ; et pour en ce obvier aux importunitez 
soit deffendu que sur les choses respondues ne soient receues ne relatées 
ou rapportées nouvelles requestes soubz peine de suspencion ou priva- 
cion d’office à ceulx qui feront le contraire, ou aultre peine plus douce, 
ainsi qu’il vous plaira ordonner. 
La tierce chose que vous devez faire pour vous descharger de travail 
est de disposer personne expresse, feable et diligente laquelle seule ait 
